**Mikko Daniel Nuutinen** (s. 6. lokakuuta 1990 Kuopio) on suomalainen entinen jääkiekkoilija, pelipaikaltaan oikea laitahyökkääjä. Hän pelasi suurimman osan urastaan SM-liigajoukkue Kalevan Pallossa, jossa Nuutinen pelasi yhteensä 295 runkosarjaottelua tehopistein 44+80=124 ja 27 playoff-ottelua tehopistein 1+5=6. Hän voitti seurassa SM-hopeaa vuonna 2017 ja Spengler Cupin vuonna 2018. Nuutinen pelasi uransa viimeisen kauden 2020–2021 Slovakian Extraligan HKm Zvolenissa, jossa hän voitti mestaruuden. Kauden 2021–2022 hän edusti samassa liigassa HK Dukla Michalovcea, mutta Nuutinen ei kuitenkaan pelannut koko kaudella otteluakaan terveydellisistä syistä, jotka lopulta päättivät hänen pelaajauransa.

Ura
---

### Seuraura

Nuutinen on Kalevan Pallon kasvatti. Hän voitti kaudella 2005–2006 C-nuorten SM-sarjan jäähypörssin 64 minuutillaan. Nuutinen oli sekä kaudella 2008–2009 että 2009–2010 KalPan A-nuorten paras maalintekijä tehden molempina kausina 19 maalia. Hän pelasi kaudella 2009–2010 myös yhden SM-liigaottelun. Nuutinen teki liigadebyyttinsä 7. tammikuuta 2010 vieraissa Hämeenlinnan Pallokerhoa vastaan. Hänet merkittiin kokoonpanoon Tapio Laakson ja Timo Salon viereen. Nuutinen sai ottelussa jääaikaa 4.39 minuuttia. Hän pelasi samalla kaudella myös neljä Mestis-ottelua alle 20-vuotiaiden maajoukkueessa tehden niissä yhden maalin.

Kaudella 2010–2011 Nuutinen pelasi sekä KalPan SM-liigajoukkuessa että KalPan A-nuorissa kaksi ottelua. Suurimman osan kaudestaan hän pelasi lainalla Mestis-joukkue Savonlinnan Pallokerhossa, jossa Nuutinen teki 27 runkosarjaottelussa tehot 7+6=13. Siirtorajan kynnyksellä, tammikuussa 2011 KalPa ja SaPKo jatkoivat hänen ja Petteri Rasin lainasopimuksia kauden loppuun. Huhtikuussa 2011 Nuutinen teki SaPKon kanssa uuden jatkosopimuksen kaudeksi 2011–2012.

Nuutinen kuului kaudella 2011–2012 SaPKon onnistujiin ja hän oli 11 osumallaan joukkueen kolmanneksi paras maalintekijä Kristian Ruisman kanssa. Nuutinen teki maaliskuussa 2012 vuoden mittaisen jatkosopimuksen SaPKon kanssa. Kaudella 2012–2013 hän oli tehoilla 14+19=33 joukkueen toiseksi paras pistemies Niko Laakkosen jälkeen. Kaudella 2013–2014 Nuutinen oli tehoilla 19+16=35 SaPKon paras pistemies ja maalintekijä. Toukokuussa 2014 hän siirtyi try-outille kasvattajaseuraansa Kalevan Palloon. Pari viikkoa myöhemmin Nuutinen teki joukkueen kanssa kaksivuotisen ja elokuun loppuun asti kestävän try-outin sisältäneen sopimuksen. Hän pelasi KalPassa lopulta kaksi runkosarja- ja neljä Mestarien liigan ottelua ilman tehopisteitä, kunnes Nuutinen palasi lokakuussa ottelukohtaisella sopimuksella SaPKoon. Hän pelasi joukkueessa loppukauden ja oli SaPKon paras pistemies ja maalintekijä tehoilla 20+24=44. Nuutinen jakoi Mestiksen maalipörssin neljännen sijan Jukureiden Oula Palveen ja KooKoon Joona Karevaaran kanssa sekä pistepörssin kuudennen sijan TUTO Hockeyn Aki Keinäsen ja Tuukka Pulliaisen kanssa.

Kaudeksi 2015–2016 Nuutinen palasi taas kaksivuotisella sopimuksella KalPaan. Hän teki SM-liigauransa avausmaalin 19. syyskuuta 2015 vieraissa Hämeenlinnan Pallokerhoa vastaan. Kaikkiaan Nuutisen varsinainen tulokaskausi SM-liigassa toi 58 runkosarja- ja kolmessa playoff-ottelussa tehot 5+10=15. Joulukuussa 2016 hän teki KalPan kanssa vuoden mittaisen jatkosopimuksen. Kaudella 2016–2017 Nuutinen teki SM-liigan runkosarjassa 26 tehopistettä. Hän voitti kauden päätteeksi SM-hopeaa. Nuutinen oli kaudella 2017–2018 tehoilla 11+17=28 KalPan neljänneksi paras pistemies. Joulukuussa 2017 hän teki joukkueen kanssa kaksivuotisen jatkosopimuksen. Nuutinen teki kaudella 2018–2019 SM-liigan yhden kauden piste-ennätyksensä tehoilla 11+19=30. Hän edusti KalPaan kauden aikana myös Spengler Cupissa, joka päättyi joukkueen voittoon. Kaudeksi 2019–2020 Nuutinen nimettiin KalPan varakapteeniksi.

Nuutinen siirtyi kaudeksi 2020–2021 vuoden mittaisella sopimuksella Slovakian Extraligan HKm Zvoleniin. Hän oli tehoilla 18+31=49 joukkueen paras syöttäjä ja toiseksi paras pistemies Radovan Bondran jälkeen. Nuutinen jakoi koko liigan pistepörssin kahdeksannen sijan HK Nitran Marek Slovákin kanssa. Hän jakoi myös tehoilla 6+9=15 koko pudotuspelien pistepörssin toisen sijan HK Popradin Dávid Skokanin ja Marcel Haščákin kanssa edellään vain joukkuetoveri Allan McPherson. Neljännessä puolivälieräottelussa 7. huhtikuuta 2021 vieraissa HC Nové Zámkya vastaan Nuutinen teki Zvolenin 2–5-voittoon päättyneen ottelun voittomaalin ylivoimalla ja se ratkaisi joukkueelle myös välieräpaikan. Hän sai ottelussa myös kakkossyöttöpisteen Allan McPhersonin tekemään maaliin. Nuutinen ratkaisi Zvolenille myös finaalipaikan tehtyään viidennessä välieräottelussa 21. huhtikuuta 2021 HC Slovan Bratislavaa vastaan joukkueensa 2–1-voittomaalin ensimmäisessä jatkoerässä ajassa 67.45. Hän voitti kauden päätteeksi lopulta Slovakian-mestaruuden.

Kaudeksi 2021–2022 Nuutinen siirtyi vuoden mittaisella sopimuksella toiseen Slovakian Extraliga-joukkueeseen, HK Dukla Michalovceen. Joukkuetta valmensi suomalainen Tomek Valtonen. Nuutinen ei kuitenkaan pelannut otteluakaan koko kaudella terveydellisten syiden vuoksi. Huhtikuussa 2022 hän kertoi itse synnynnäisen sydänsairauden estävän uran jatkumisen ja vahvisti lopettaneensa pelaajauransa.

### Maajoukkueura

Nuutinen on pelannut kolme nuorten ja yhden poikien maaottelun.

Pelityyli
---------

Kalevan Pallon entisen urheilutoimenjohtaja Kimmo Kapasen mukaan Nuutinen osaa sekä ratkaista otteluita, että mennä vastustajan ihon alle. Kapasen mukaan hän on arvokas pelaaja joukkueelleen roolissa kuin roolissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | KalPa | A-SM | 1 | 0 | 0 | 0 | 0 | – | – | – | – | – |
| 2009–2010 | KalPa | A-SM | 1 | 0 | 0 | 0 | 0 | – | – | – | – | – |
|  | KalPa | SM-liiga | 1 | 0 | 0 | 0 | 0 | – | – | – | – | – |
|  | Suomi U20 | Mestis | 4 | 1 | 0 | 1 | 6 | – | – | – | – | – |
| 2010–2011 | KalPa | A-SM | 2 | 0 | 0 | 0 | 0 | – | – | – | – | – |
|  | KalPa | SM-liiga | 2 | 0 | 0 | 0 | 0 | – | – | – | – | – |
|  | SaPKo | Mestis | 27 | 7 | 6 | 13 | 45 | 4 | 1 | 0 | 1 | 16 |
| 2011–2012 | SaPKo | Mestis | 46 | 11 | 15 | 26 | 40 | 4 | 1 | 0 | 1 | 4 |
| 2012–2013 | SaPKo | Mestis | 48 | 14 | 19 | 33 | 42 | – | – | – | – | – |
| 2013–2014 | SaPKo | Mestis | 56 | 19 | 16 | 35 | 44 | – | – | – | – | – |
| 2014–2015 | KalPa | SM-liiga | 2 | 0 | 0 | 0 | 2 | – | – | – | – | – |
|  | SaPKo | Mestis | 47 | 20 | 24 | 44 | 48 | 7 | 2 | 0 | 2 | 4 |
| 2015–2016 | KalPa | SM-liiga | 58 | 5 | 10 | 15 | 24 | 3 | 0 | 0 | 0 | 2 |
| 2016–2017 | KalPa | SM-liiga | 58 | 11 | 15 | 26 | 46 | 18 | 1 | 3 | 4 | 16 |
| 2017–2018 | KalPa | SM-liiga | 58 | 11 | 17 | 28 | 28 | 6 | 0 | 2 | 2 | 16 |
| 2018–2019 | KalPa | SM-liiga | 59 | 11 | 19 | 30 | 24 | – | – | – | – | – |
| 2019–2020 | KalPa | SM-liiga | 57 | 6 | 19 | 25 | 30 | – | – | – | – | – |
| 2020–2021 | HKm Zvolen | SloEL | 49 | 18 | 31 | 49 | 72 | 14 | 6 | 9 | 15 | 14 |
| 2021–2022 | HK Dukla Michalovce Loukkaantunut | SloEL | – | – | – | – | – | – | – | – | – | – |
| 8 kautta | yhteensä | SM-liiga | 295 | 44 | 80 | 124 | 154 | 27 | 1 | 5 | 6 | 34 |
| 6 kautta | yhteensä | Mestis | 228 | 72 | 80 | 152 | 225 | 15 | 4 | 0 | 4 | 24 |
| 1 kausi | yhteensä | SloEL | 49 | 18 | 31 | 49 | 72 | 14 | 6 | 9 | 15 | 14 |

Lähteet
-------

* Mikko Nuutinen The Internet Hockey Databasessa (englanniksi)
* Mikko Nuutinen Eurohockey-sivustolla (englanniksi)
* Mikko Nuutinen *Elite Prospects*. Everysport Media Group AB.  (englanniksi)

### Viitteet

1. ↑  Hygge Bro -henkilökuva, 1. jakso: Mikko Nuutinen *kalpa.fi*.  3.9.2018. KalPa Hockey Oy. Viitattu 6.4.2020.
2. ↑  NUUTINEN, Mikko Daniel *HockeySlovakia.sk*. Slovenský zväz ľadového hokeja. Viitattu 28.6.2021. (slovakiksi)
3. 1 2 3 4 5 6 7  Mikko Nuutinen *Elite Prospects*. Everysport Media Group AB.  (englanniksi)
4. 1 2  Westerlund, Jenna: Mikko Nuutinen päättää pelaajauransa terveydellisten syiden vuoksi *Jatkoaika.com*.  14.4.2022. Jatkoaika r.y. Viitattu 15.4.2022.
5. ↑  Elite Prospects - U16 SM-sarja Stats 2005-2006 *eliteprospects.com*. Everysport Media Group AB. Viitattu 20.3.2019. (englanniksi)
6. ↑  Elite Prospects - KalPa U20 *eliteprospects.com*. Everysport Media Group AB. Viitattu 20.3.2019. (englanniksi)
7. ↑  Elite Prospects - KalPa U20 *eliteprospects.com*. Everysport Media Group AB. Viitattu 20.3.2019. (englanniksi)
8. ↑  Dahlman pääsee heti huippuketjuun *yle.fi*.  7.1.2010. Yleisradio Oy. Viitattu 28.6.2021.
9. ↑  Tilastot – Liiga *liiga.fi*.  7.1.2010. Jääkiekon SM-liiga Oy. Viitattu 28.2.2011.
10. ↑  KalPa lainaa Rasin ja Nuutisen SaPKoon *Jatkoaika.com*.  31.1.2011. Jatkoaika r.y. Viitattu 28.2.2011.
11. ↑  SaPKolle lisää sopimuksia *Jatkoaika.com*.  29.4.2011. Jatkoaika r.y. Viitattu 4.3.2012.
12. ↑  Hyvärinen ja Nuutinen pässipaitoihin *mestis.fi*.  29.4.2011. Suomen Jääkiekkoliitto – Finlands Ishockeyförbund ry. Viitattu 17.9.2011. [vanhentunut linkki]
13. ↑  Elite Prospects - SaPKo *eliteprospects.com*. Everysport Media Group AB. Viitattu 20.3.2019. (englanniksi)
14. ↑  SaPKo kiinnitti viisikon *Jatkoaika.com*.  31.3.2012. Jatkoaika r.y. Viitattu 18.2.2013.
15. ↑  Elite Prospects - SaPKo *eliteprospects.com*. Everysport Media Group AB. Viitattu 20.3.2019. (englanniksi)
16. ↑  Elite Prospects - SaPKo *eliteprospects.com*. Everysport Media Group AB. Viitattu 20.3.2019. (englanniksi)
17. ↑  KalPalle testimiehiä Mestiksestä *Jatkoaika.com*.  12.5.2014. Jatkoaika r.y. Viitattu 23.3.2015.
18. ↑  Konttinen ja kaksi muuta pelaajaa täydentämään KalPaa *Jatkoaika.com*.  28.5.2014. Jatkoaika r.y. Viitattu 23.3.2015.
19. ↑  SaPKo kiinnitti tutun tehohyökkääjän *Jatkoaika.com*.  2.10.2014. Jatkoaika r.y. Viitattu 23.3.2015.
20. ↑  Elite Prospects - Mestis Stats 2014-2015 *eliteprospects.com*. Everysport Media Group AB. Viitattu 20.3.2019. (englanniksi)
21. ↑  KalPa hankki jenkkihyökkääjän Kärpistä *liiga.fi*.  29.7.2015. Jääkiekon SM-liiga Oy. Viitattu 31.7.2015.
22. ↑  Otteluseuranta *liiga.fi*.  19.9.2015. Jääkiekon SM-liiga Oy. Viitattu 18.10.2015.
23. 1 2  Syyskauden menestysjoukkueen runko jatkaa, KalPalle neljä tärkeää jatkosopimusta lisää *kalpa.fi*.  21.12.2016. KalPa Hockey Oy. Viitattu 22.12.2016.
24. ↑  KalPa solmi neljä jatkosopimusta – "Potentiaalia ottaa isoja kehitysaskeleita pelaajina eteenpäin" *Jatkoaika.com*.  21.12.2016. Jatkoaika r.y. Viitattu 22.12.2016.
25. ↑  Elite Prospects - KalPa *eliteprospects.com*. Everysport Media Group AB. Viitattu 20.3.2019. (englanniksi)
26. ↑  KalPalle lisää tärkeitä jatkosopimuksia *kalpa.fi*.  13.12.2017. KalPa Hockey Oy. Viitattu 13.12.2017.
27. ↑  KalPan 90-vuotisjuhlakauden kapteenisto on valittu! *kalpa.fi*.  7.8.2019. KalPa Hockey Oy. Viitattu 7.8.2019.
28. ↑  KalPa-hyökkääjä Nuutinen ottaa suunnakseen Zvolenin *Jatkoaika.com*.  26.6.2020. Jatkoaika r.y. Viitattu 26.6.2020.
29. ↑  Elite Prospects - Slovakia Stats 2020-2021 *eliteprospects.com*. Everysport Media Group AB. Viitattu 28.6.2021. (englanniksi)
30. ↑  Elite Prospects - Slovakia Stats 2020-2021 *eliteprospects.com*. Everysport Media Group AB. Viitattu 28.6.2021. (englanniksi)
31. ↑  Tipos extraliga *HockeySlovakia.sk*.  7.4.2021. Slovenský zväz ľadového hokeja. Viitattu 28.6.2021. (slovakiksi)
32. ↑  Tipos extraliga *HockeySlovakia.sk*.  21.4.2021. Slovenský zväz ľadového hokeja. Viitattu 28.6.2021. (slovakiksi)
33. ↑  Alatalo, Joni: Suomalaishyökkääjän seura vaihtuu Slovakiassa – Tomek Valtosen joukkue nappasi *Jatkoaika.com*.  27.6.2021. Jatkoaika r.y. Viitattu 28.6.2021.